《八声甘州 中秋苦雨，寄砺轩吴门》
清代·赵我佩

捲轻纱翠袖暖凉生，香销玉炉烟。尽灯挑红豆，秋心如醉，酒中愁边。

听遍黄昏风雨，拥髻不成眠。辜负团圆节，冷落芳筵。

万古有情明月，恁今宵盼断，碧海青天。怅广寒宫阙，云掩路三千。

料姮娥、替人垂泪，怕晚妆、金镜向人圆。应知我、新来离别，影只堪怜。

作者简介：赵我佩，字君兰，仁和人，赵庆熺女，□砺轩室。